A-magasinet Ungdomsliv «Jeg tror han ble rammet av en bunnløs, svart tomhet»

Hver måned tar i gjennomsnitt seks unge menn livet sitt. Mange fremstår som lyn fra klar himmel. Camilla Rosenlunds samboer kom aldri hjem fra jobb.

4. apr. 2014 08:23 Sist oppdatert 5. mars 2018

Han hadde stått opp tidlig. Han hatet å være sent ute. Og denne mandagen var spesielt viktig.

Siviløkonomen skulle ha en presentasjon på jobb. I time etter time dagene før hadde han sittet ved stuebordet og filt på foilene. Det måtte være riktig, det måtte se bra ut. Helt typisk han.